Biseksualnost

**Biseksualnost** je romantična ili seksualna sklonost prema muškarcima i ženama ili prema osobama bilo kojeg spola ili rodnog identiteta; ova posljednja definicija ponekad se naziva *panseksualnost*.

Termin *biseksualnosti* uglavnom se upotrebljava za označavanje romantičnih ili seksualnih osjećanja prema muškarcima i ženama.

Biseksualnost se kroz historiju može pronaći u raznim ljudskim zajednicama i  u životinjskom carstvu. Međutim, termini *bi-*, *hetero-* i *homoseksualnost* tek su se počeli koristiti u 19. stoljeću.

## Definicije 
### Seksualna orijentacija, identitet i sklonost 
Biseksualnost je romantična ili seksualna sklonost prema muškarcima i ženama. Američko udruženje psihologa navodi da je "seksualna orijentacija negdje duž kontinuuma. Drugim riječima, neko ne mora isključivo biti homoseksualac ili heteroseksualac, već može osjetiti razne stepene obje orijentacije. Seksualna orijentacija razvija se kroz životni vijek svake osobe – različite osobe u raznim fazama svog života mogu shvatiti da su hetero, bi ili homoseksualci."

Moguće je da seksualna privlačnost, ponašanje i identitet budu nekongruentni jer seksualna privlačnost i ponašanje mogu biti različiti od identiteta. Neke se osobe izjašnjavaju kao hetero, homo ili biseksualci bez da su imali seksualna iskustva. Druge osobe su imale homoseksualna iskustva, ali ne smatraju da su gej, lezbijke ili biseksualci.

Prema Rosariu, Schrimshawu, Hunteru i Braunu iz 2006: ...razvoj seksualnog identiteta lezbijki, gejeva i biseksualaca (LGB) zna biti složen i težak proces. Za razliku od drugih manjina (npr. etničkih ili rasnih manjina), većina LGB pojedinaca nisu okruženi zajednicom sličnih osoba od kojih mogu više saznati o svojem identitetu i koji mogu ojačati i podržati taj identitet. Umjesto toga, LGB pojedinci često su odgojeni u zajednicama koje su neupućene ili otvoreno neprijateljski nastrojene prema homoseksualnosti. Lisa je također istraživala mušku biseksualnost i naglasila je da je "skoro isti broj muškaraca prešlo na homoseksualni identitet kao i s homoseksualnog identiteta na biseksualni, queer ili jednostavno na odbacivanje bilo kakvih obilježja."

### Kinseyjeva skala 
250px|mini|desno|Prikaz Kinseyjeve skale
Krajem 1940-ih, zoolog Alfred Kinsey napravio je skalu za označavanje kontinuuma seksualne orijentacije kod ljudi. Proučavao je ljudsku seksualnost i smatrao je da ljudi mogu biti hetero- ili homoseksualne orijentacije čak i ako se to ne ispoljava u trenutnim okolnostima. Skala se upotrebljava za opis seksualnih iskustava osobe ili seksualnih reakcija u datom vremenu. Raspon skale počinje od nule kojom se označava da je osoba isključivo heteroseksualna, a završava sa šesticom kojom se označava da je osoba isključivo homoseksualna.

Osobe koje se plasiraju 2–4, često se smatraju biseksualnim; nije tolika česta pojava da osobe budu na bilo kojoj krajnosti skale. Sociolozi Martin S. Weinberg i Colin J. Williams pišu da u principu, osobe koje se plasiraju 1–5 mogli bi se smatrati biseksualcima.

Psiholog Jim McKnight piše da je zamisao da je biseksualnost posredna orijentacija između homoseksualnosti i heteroseksualnosti, kako je to implicitno navedeno u Kinseyjevoj skali, "značajno upitna" od objave Winbergove i Bellove knjige *Homosexualities: A Study of Diversity Among Men and Women* 1978.

## Demografija i zastupljenost
Kinsey, u svojoj knjizi iz 1948. *Sexual Behavior in the Human Male* (), navodi da je "46% muškaraca imalo heteroseksualne i homoseksualne spolne odnose ili je 'reagiralo' na osobe oba spola." Kinsey nije volio da se termin *biseksualac* koristi za opis osoba koje imaju spolne odnose s muškarcima i ženama, već je radije htio da se termin *biseksualac* koristi u svom prvobitnom biološkom smislu (pogledati hermafrodit) rekavši "Sve dok se ne dokaže da sklonost u spolnim odnosima zavisi od tog da anatomija pojedinca sadrži muške i ženske spolne organe ili fiziološke kapacitete, šteta je takve pojedince nazivati biseksualcima." *The Janus Report on Sexual Behavior*, objavljen 1993, pokazao je da se 5% muškaraca i 3% žena izjašnjavaju kao biseksualci, dok se 4% muškaraca i 2% žena izjašnjava kao homoseksualci. *The New York Times* je 2007. u članku u odjeljku o zdravlju napisali da se "1,5% američkih žena i 1,7% američkih muškaraca izjašnjavaju da su biseksualci." Iste godine je objavljeno da se 14,4% američkih djevojaka izjašnjavalo da "nisu isključivo heteroseksualne orijentacije", dok se 5,6% muškaraca izjašnjavalo da su homoseksualci ili biseksualci. Istraživanje žurnala *Biological Psychology* () iz 2011. ustanovilo je da ima muškaraca koji se izjašnjavaju da su biseksualne orijentacije i da se seksualno mogu uzbuditi na oba spola. Prema prvom većem istraživanju NHIS-a, objavljenom u julu 2014, koje je mjerilo seksualnu orijentaciju Amerikanaca, ustavljeno je da je svega 0,7% Amerikanaca biseksualno.

Gledajući s antropološke perspektive, postoji veliko odstupanje u prisutnosti biseksualnosti u različitim narodima. U nekim plemenima se uopće ne pojavljuje dok je u drugima općeprisutno poput u narodima Sambije, Nove Gvineje i u Melanezijskim narodima.

## Historija 
[lijevo|mini|200px|Dva muškarca i žena u spolnom odnosu; zidna slika u [Pompeji – 79 prije n. e.]]
Grci i Rimljani u doba Antike nisu povezivali spolne odnose s binarnim oznakama za razliku od tog običaja danas. Muškarci koji su imali muške ljubavnike nisu označavani homoseksualcima, te su mogli imati žene i druge ženske ljubavnike.

Starogrčki religijski tekstovi koji su održavali tadašnje kulturalne prakse, sadržavali su biseksualnu tematiku. Podtekstovi su bili raznoliki, počev od mistične do poučne tematike. Spartanci su vjerovali da će ljubav i erotika između iskusnih, a i novih vojnika učvrstiti odanost u borbi, poboljšati koherziju jedinica i podstaći upotrebu herojskih taktika kako bi muškarci impresionirali svoje ljubavnike. Nakon što su mlađi vojnici dostigli zrelost, veza je trebala prestati biti seksualna, mada nije jasno koliko strogo se pratio ovaj princip. Mladići su donekle bili stigmatizirani ako su nastavili vezu sa svojim mentorima. Moralnost ponašanja zavisila je od društvenog položaja partnera, a ne neophodno spola. Predmeti seksualne želje bili su žene i mladići, ali je bilo očekivano da muškarac van braka upražnjava svoje porive s robovima i prostitutkama (koje su često bili i robovi). Nije bilo moralno seksati se s ženom nekog drugog slobodnog čovjeka, njegovom kćerkom koja je bila sposobna za brak, njegovim maloljetnim sinom ili sa samim tim čovjekom; korištenje tuđeg roba za seksualne užitke zahtijevalo je dopuštenje vlasnika. Nedostatak samokontrole kao i upravljanje vlastitim seksualnim životom, ukazivalo je da čovjek nije sposoban upravljati drugima; upražnjavanje "zadovoljstva niske senzualnosti" bilo je štetno identitetu i smatranju eltinog čovjeka kulturnom osobom.

## Mediji 
Biseksualnost se uglavnom negativno prikazuje u medijima; ponekad se oslanja na stereotipe i prikaz biseksualnosti kao duševne bolesti. U svom članku iz 2005. o filmu *Planina Brokeback*, Amy Andre govori kako je čest slučaj da se biseksualne osobe negativno prikazuju u filmovima:

"Volim filmove u kojima se biseksualci jedni drugima autuju i zaljube jedno u drugo, jer se tako nešto rijetko viđa; najnoviji primjer ovoga je romantična komedija *Ljubav Jessice Stein* iz 2002. Većina filmova biseksualne likove prikazuje stereotipno... Likovi su najčešće obmanjujući (*Mulholland Drive*), previše seksualni (*The* *Sex Monster*), nevjerni (*High Art*) i prevrtljivi (*Tri srca*), a ponekad znaju biti i serijske ubice poput Sharon Stone u filmu *Sirove strasti*. Drugi riječima, biseksualci su samo uzrok sukoba u filmu." – Amy Andre, *American Sexuality Magazine*.

Analizom preko 170 članaka napisanih u razdoblju od 2001. do 2006, sociolog Richard N. Pitt. Jr. zaključio je da mediji ponašanje biseksualnih crnaca smatraju psihološki nenormalnim, dok ignoriraju ili simpatiziraju slične postupke biseksualnih bijelaca. Smatra da je biseksualni crnac često opisan kao *dvolični heteroseksualni* muškarac koji prenosi HIV. Ovo upoređuje s biseksualnim bijelcem (ako ga se tako uopće kategorizira) u filmu *Planina Brokeback*, koga se opisuje sa žaljenjem kao *viktimiziranog homoseksualca* koji se morao vratiti u ormar zbog heteroseksualnog društva koje ga okružuje.

### Filmovi 
[mini|[Angelina Jolie je biseksualna glumica.]]
Biseksualni likovi mogu se pronaći u raznim popularnim filmovima poput filmova *Crni labud*, *Frida*, *Plesačice*, *Tijelo kao knjiga*, *Aleksandar*, *The Rocky Horror Picture Show*, *Henry i June*, *Natjeravajući Amy*, *Velvet Goldmine*, *Ljubav Jessice Stein*, *Četvrti čovjek*, *Sirove strasti*, *Mulholland Drive*, *Nedjelja, krvava nedjelja*, *Something for Everyone*, *Pravila privlačnosti* i *Planina Brokeback*.

### Književnost 
Roman *Orlando: A Biography* engleske književnice Virginije Woolf iz 1928. rani je primjer biseksualnih elemenata u književnosti. Priča, o čovjeku koji se preobražava u ženu bez sekunde predomišljanja, zasniva se na životu Woolfinog ljubavnika Vitae Sackvillea-Westa. Woolf je ovo preobražavanje upotrijebila da se knjiga ne zabrani zbog homoseksualnog sadržaja. Zamjenice se mijenjaju s muških na ženske baš kao i Westov spol. Ovaj nedostatak određenih zamjenica omogućava dvosmislenost i skreće pažnju s binarne podjele spolova. Njena se knjiga, *Gospođa Dalloway* (objavljena 1925), fokusira na dva biseksualca: muškarca i ženu koji su u heteroseksualnim brakovima u kasnijim razdobljima svojih života i nisu seksualno ispunjeni. Nakon Westine smrti, njen sin Nigel Nicolson objavljuje biografiju *Portrait of a Marriage* () u kojoj se opisuje Westina afera sa ženom dok je još bila u braku s Haroldom Nicolsonom. Drugi rani primjeri biseksualnih elemenata u književnosti su djela D. H. Lawrencea poput *Women in Love* (, objavljena 1920) i serijal francuske književnice Sidonie Gabrielle Colette ''Claudine à l'école* (, trajao od 1900 do 1903).

Glavni lik knjige *The Twyborn Affair* (objavljene 1979), australijskog književnika Patricka Whitea jest biseksualac. Savremeni romani američkog književnika Breta Eastona Ellisa poput *Less Than Zero* (objavljenog 1985) i *The Rules of Attraction* (objavljenog 1987) često prikazuju biseksualne muškarce; ovakav "ležerni prikaz" biseksualaca čest je u Ellisovim djelima.

## Također pogledajte 
* Heteroseksualnost
* Homoseksualnost
* Lezbijka

## Reference 
## Literatura 
### Uopćeno 
* Freud, Sigmund. *Three Contributions to the Theory of Sex*. 
* Larivière, Michel. *Homosexuels et bisexuels célèbres*, Delétraz Editions, 1997. 

### Antička Grčka i Rim 
* Cantarella, Eva. *Bisexuality in the Ancient World*, Yale University Press, New Haven, 1992, 2002. 
* J. Dover, Kenneth. *Greek Homosexuality*, New York; Vintage Books, 1978. 
* K. Hubbard, Thomas. *Homosexuality in Greece and Rome*, U. of California Press, 2003. 
* Patzer, Herald. *Die Griechische Knabenliebe [Greek Pederasty],* Wiesbaden: Franz Steiner Verlag, 1982. In: Sitzungsberichte der Wissenschaftlichen Gesellschaft an der Johann Wolfgang Goethe-Universität Frankfurt am Main, vol. 19 br. 1.
* W. A. Percy III. *Pederasty and Pedagogy in Archaic Greece,* University of Illinois Press, 1996. 

### Po državi 
* O. Murray, Stephen; Roscoe, Will i dr. *Islamic Homosexualities: Culture, History, and Literature,* New York: New York University Press, 1997. 
* Wright, J; Rowson, Everett. *Homoeroticism in Classical Arabic Literature*. 1998.  (pbbk)/  (hdbk)
* Leupp, Gary. *Male Colors: The Construction of Homosexuality in Tokugawa Japan,'' Berkeley, University of California Press, 1995. 
* Watanabe, Tsuneo; Iwata, Jun'ichi. *The Love of the Samurai. A Thousand Years of Japanese Homosexuality,* London: GMP Publishers, 1987. 

### Moderna 
* S. Weinberg, Martin; J. Williams, Colin i W. Pryor, Douglas. *Dual Attraction: Understanding Bisexuality,* 
* Hutchins, Loraine; Ka'ahumanu, Lani. *Bi Any Other Name : Bisexual People Speak Out,* 
* Robyn Ochs; Rowley, Sarah. *Getting Bi : Voices of Bisexuals Around the World,* 
* Klein, Fritz MD. *The Bisexual Option,* 
* Suresha, Ron; Chvany, Pete. *Bi Men : Coming Out Every Which Way,* 
* E. Burleson, William. *Bi America : Myths, Truths, And Struggles of an Invisible Community,* 
* C. Rodriguez Rust, Paula. *Bisexuality in the United States : A Social Science Reader,* 
* A. Firestein, Beth. *Bisexuality : The Psychology and Politics of an Invisible Minority,* 
* C. Fox, Ronald PhD. *Current Research on Bisexuality,* 

### Ostalo 
* Bryant, Wayne M. *Bisexual Characters in Film: From Anais to Zee*. Haworth Gay & Lesbian Studies, 1997. 

## Vanjski linkovi 
* Američki institut biseksualnosti 
* "Cijeli kontinuum" na Međunarodnoj enciklopediji seksualnosti 

Kategorija:Seksualna orijentacija
Kategorija:LGBTQ